## Referat Styremøte Otta IL 28.01.21 Klubbhuset kl. 19.00-21.00

**Til stede:** Kitt Heidi, Televond, Rolv Myrum, Beate Lindby, Rune Bjørnsrud, Jonny Båtstad, Rune Sohjem (valgkomite) Tone Nygård Engemoen

**Sak 1: Status v/Rolv** Orientering om sine oppgaver og hva som har skjedd siden sist

* Covid-19 situasjonen fører til en ny hverdag. Det oppleves utfordrende å holde oppe aktivitetsnivået. Det er lite som skjer. I denne perioden jobbes det med å strukturere og legge til rette for en mer effektiv arbeidshverdag. Dette kommer godt med når ting normaliserer seg. Sørger også for et ryddig og mer effektivt lagerhold.
* Det rapporteres om en rolig periode i samtlige undergrupper
* Er med på det som er av møter og kurs for å få litt aktivitet
  + Kompetansehevende tiltak
* Daglig drift
  + Passe på at lag er påmeldt
  + Følge opp frister for gruppene
  + Oppfølging av gruppene
  + Planlegging av vårsesongen
* Oppgradering av anlegget med en totalkostnad på 2 mill. Denne oppgradering genererer arbeid i form av søknader om momsreduksjon, spillemidler osv.
* Løpebana har et overskudd på 180.000,- Dette på grunn av gode sponsormidler.
* Det er god økonomisk styring. Selv i perioden med mer utgifter og mindre inntekt er det god økonomi. Det kommer offentlig støtte, samt at medlemsmassen også genererer økt støtte.
* Midler det søkes på blir øremerket. Erfaringsmessig så er det ikke alt det er like lett å få støtte til. Rehabilitering osv. er ikke like lett å få som dokumentert ny aktivitet som inkluderer flere.
* I gang med planlegginga i paddelbana. Føler at prosjektet får god respons og skaper positiv oppmerksom. Den er ikke finansiert ennå. Fått 210.000 fra sparebankstiftelsen. Banen blir ikke gjennomført hvis den ikke blir fullfinansiert. Før evt. byggestart må saken opp i styret og det må fattes et vedtak. Før dette gjøres bes det om en orientering til styret med et kostnadsoverslag.
* Idrettslaget skal være en aktiv aktør innen planleggingen av utearealet i forbindelse med skoleutbygging.
* Det har kommet signaler om at fylkeskommunen kommer til å gjøre en grundigere behovskartlegging i prosessen for å få ut midler. Det vil derfor være nødvendig å utarbeide en plan basert på hva hovedstyret ser for seg som kan gjøres og tilbakemelding fra undergruppene.
  + Det er ønskelig med en plan på investeringer laget ønsker, bør og skal gjøre. Dette omhandler:
    - Anlegg
    - Utstyr
    - Større investeringer
* Rolf er avhengig av tilbakemeldinger og innspill fra styret og undergruppene for å vite hva som bør prioriteres.
  + Prioriteringene om midler blir gjort ut i fra bestillinger fra undergrupper.

**Sak 2: Status Gruppene**

* **Allidrett**
  + Denne aktiviteten har stått rolig iden mars. Kjedelig situasjon, men det har ikke vært forsvarlig/ønskelig å samle flere barn fra forskjellige barnehager. Vanskelig å opprettholde smittevern og dele inn i kohorter.
  + Har en del midler (ca. 80.000,-) og skal fornye utstyrsparken. Bruke våren til dette.
  + Dårlig med lagerplass, trenger å rydde litt opp der
  + Det rapporteres til valgkomiteen at de har de folkene de trenger og det er i denne omgang ikke behov for bistand for å fylle rollene.
* **Håndball**
  + Slitasje på trenere og lagledere pga koronasituasjonen.
    - Foreldre er usikre og forsiktige, vanskeligheter ved trening og kamper.
  + Kretsen kjører nå en mer liberal avbestillingspolicy.
  + Det er et større frafall blant J14 og J16 pga stillstand i treninger. Mange opplever at det er tungt å starte opp igjen.
  + I forkant av denne sesongen ble det foretatt en omorganisering i gruppa. Mindre styre og arrangementskomite. Det har vært godt mottatt og har fungert fint.
  + Det er i dag kun to i styret. Valgkomiteen har tidligere slitt med å finne representanter. Beathe og Thale i styret. Tove Lindsø Sæteren har vært leder i arrangementskomiteen og har i praksis fungert som styremedlem nr tre.
  + Ragnhild Grønn har tatt ansvaret for dommerne. Dette har vært veldig verdifullt.
  + Det har kommet en bestilling til valgkomiteen om at håndballgruppa trenger styremedlemmer. Beate og Thale kan være med et år tid. Tove blir også med. Det trengs en leder. Det at disse stiller et år til, betyr at det blir overlapping av gamle og nye. Trenger et styremedlem for to år.
  + Regnskapet: Går i pluss. Situasjonen medfører lite dommerutgifter. Dette er den største utgiften.
  + Ut i fra situasjonen så kan ikke gruppa kunne komme med anbefalinger til lagene om å melde på turneringer. Hvis situasjonen tillater det, blir det bedre med minicuper lokalt. For å opprettholde litt turneringsstemning og for å ha en slags avslutning på sesongen, da gallaen må utgå pga smittevern.

**Fotball:**

* Valgkomiteen har fått på plass de ressursene som manglet.
  + De som er med er: Jarle Larsen, Espen Turmo, Kristin Nygård Lonbakken, Sidsel Sandum og Roger Øyjordet.
* Fra gruppa er det etterspurt informasjon og forventinger til gruppa fra hovedlaget.
  + Som et eksempel har så er det etterspurt en instruks for sportslig leder. Styret ber daglig leder for Otta IL om å sjekke om dette ligger i Sportsligplan.
  + Det har tidligere vært utarbeidet et godt verktøy for «hvordan gjør vi det i Otta IL»
    - Dette må digitaliseres og distribueres ut til fotbalgruppa.
    - Dette blir gjennomgått, revidert og gjort tilgjengelig til fotballgruppa av Rolv.

**Sak 3: Status valgkomité -** Status og framdrift, samt behovskartlegging fra de forskjellige gruppene

* Har gjennomført en behovskartlegging og har nå oversikt over alle undergruppene.
* I statuttene står det at styret skal inneholde: leder, nesteleder/sekretær, styremedlemmer (kan være fra undergruppa) og vara (kan være fra undergruppene)
* De som er på valg i hovedstyret:
  + Leder: Kitt Heidi - Tar gjenvalg
  + Nestleder: Tone Nygård Engemoen (2019 – 2020) - På valg
  + Styremedlemmer:   
    Sidsel Sandum (2018 – 2020) på valg

Vara: Rune Bjørnsrud (2018 - 2020) Tar gjenvalg

* Valgkomité Sel idrettsråd
  + Det har tidligere vært slik at slik at styreleder for Otta IL sammen med leder i Sel idrettslag og Heidal idrettslag skal utgjøre valgkomiteen for Sel idrettsråd. Ettersom leder for Otta IL allerede sitter i Sel idrettsråd, er nestleder for Otta IL representanten inn i valgkomiteen. Dette har vært litt utydelig. Det er derfor foreslått at valgkomiteen for Otta IL også bør fungere som valgkomite for Sel idrettsråd. Dette for å ha et overordnet blikk på hvem som sitter i de forskjellige lagene og hvem som er spurt. Dette oppleves som ryddig. Sel Kommune har etter styremøtet bekreftet at dette er greit.
  + Nytt årsmøte i slutten av mars.
    - Leder Rune Bjørnsrud (2019-2020) Tar gjenvalg
    - Nestleder for 1 år: Ola Stormyrengen Tar gjenvalg
    - Kasserer: Kitt Heidi Telebond (2019-2020) Tar gjenvalg
    - Styremedlemmer:   
      Arnfinn Moen (2019-2020) på valg

Petter Ulen (2019-2020) på valg  
Kari Lilleseter (2020-2021)

**Sak 3: Revisjonshonorar**

Revisor har nå byttet navn til kontrollutvalg. Otta IL sitt kontrollutvalg har nå revidert i fire år 2017 – 2020) og det er ønskelig å forlenge dette. Et år er allerede gått og ny avtale på de tre neste årene er ok. Markedspris på en slik tjeneste for et lag på vår størrelse anslås å ligge mellom 20.000 – 25.000. Det er derfor ønskelig at honoraret økes.

Forslag til vedtak: Honoraret økes til 6.500 på hver av dem. En totalkostnad på kr 13.000,- pr år.   
Vedtak: Forslaget støttes.

**Sak 4: Årsmøte -framdrift**

* Dato for årsmøte uke 11. Torsdag 18. mars
* Annonsering fire uker før. (Siste frist 18. februar).
  + Informasjon Legges ut på fb og hjemmesiden
* Info fra gruppene
  + Alle saker må inn senest to uker før 4. mars
* Sakslista skal være ferdig og ute en uke før
* Handlingspunkt
  + Årsberetning Skriver Kitt Heidi
  + Budsjett
  + Regnskap
  + Handlingsplan
  + Valg fra felles valgkomité

Diskusjon:

Skal statuttene revideres? Det må evt. fattes et vedtak om dette.

Si noe om hvilken rolle de fra undergruppene har?

**Eventuelt:**

* Det har vært diskutert om statuttene for hovedstyret bør revideres. I statuttene står at styret skal ha syv representanter. Trenges en spesifisering på at de i undergruppene skal inn i hovedstyret? Skal representanter fra håndball, fotball og allidrett inngå som ordinære styremedlemmer eller skal de kun stille i styremøtene for å informere styret? Er dette ønskelig så må det evt. komme et årsmøteforslag på endring av vedtektene. Etter diskusjon og vurderinger ble det besluttet at det vedtektene blir tilpasset slik at det blir i henhold til antall styremedlemmer og at leder for undergruppene stiller i styremøtene som en informasjonskanal.
* Fotballgruppa gir tilbakemelding til hovedstyret at de har en opplevelse av at ingen tar eierskap i idretten i kommunen. Et eksempel er prosessen for å holde oppe fotballbanen i vinter. Det oppleves som om kommunikasjon går på kryss og tvers og at ingen tar ansvar.
  + Idrett ønsker en kontaktperson fra kommunen. Det er viktig å formidle til de rette personene i kommunen at idrett er en svært viktig arena. Må ikke ses på som en utgift og at det er utelukkende positivt at barn og ungdom er aktive. Styret ber daglig leder om å henvende seg til kommunen. Intensjonen for denne henvendelsen er:
    - Sende en henvendelse til Sel kommune slik at dette blir journalført
    - Hvem har ansvar for barn, unge og folkehelse? Få en kontaktperson fra kommunen
    - Ta kontakt med politiskparti/ordfører for å opplyse, drive aktiv opplæring
    - Otta IL bør ha et styremøte i forkant av budsjettvedtak i kommunen. Fortelle historier og vise konsekvenser. Sende ting på høring.
* Samarbeidsmøter, arbeidsmøter og styremøter bør gjennomføres selv i koronatid. Digitalt om nødvendig.
* Undergruppene føler de savner informasjon fra hovedstyret
  + Trenger tydelige/flere arenaer for informasjon
  + Viktig at gruppene er aktive og selv etterspør informasjon ved behov. Styret ber undergruppene etterspørre informasjon hvis det er noe som oppleves mangelfullt eller lite konkret.
  + Styret ber undergruppene om å komme med konkrete bestillinger til hovedlaget.
* Viktig at styret er bevisst arbeidsgiveransvaret for daglig leder. Styret bør være en aktiv samtalepartner, støttespiller, gjennomføre arbeidsmøter, utarbeide arbeidsplaner og prioriteringslister.
  + Det vil bli gjennomført utviklingssamtale mellom styreleder og daglig leder
* Rune orienterer om ny hall: Sel Kommune v/ Per Ivar Dahlum er prosjektleder for skole/hall. Store muligheter for å skape gode arenaer for barn og unge i kommunen.   
  Dette har potensiale til å bli et flott sentrumsanlegg  
  Idrettslaget bør selv koble seg på prosjektet og sørge for å bli en naturlig samarbeidsparter. Pål Bertil Eide er prosjektleder for utvikling av uteområdet. Kan idrettslaget søke om midler som alle kan bruke? Tre skoler rundt.   
  Finne en kontaktperson fra idrettslaget som blir med i prosjektene.   
  Prosjektet er et såkalt samspillsentreprise. Betyr at det blir et samarbeid rundt planlegging. Utviklingsarbeidet starter nå. Viktig at Otta IL ikke sitter på gjerdet å vente, men sørger for å innhente informasjon. Mye av planleggingen skal være på plass i utgangen av april og det er lagt opp til minst mulig endringer etter det. Prosjektet hall og uteområdet. Målet er å få et anlegg som blir brukt og det er viktig at alle undergruppene må si hva de trenger inn i prosjektet. Alle gruppene må være forberedt på korte frister og at hastemøter/arbeidsmøter må gjennomføres med en hard tidsplan. Hall og uteområde skal ferdigstilles høsten `22.
* Forventinger fra hovedlaget til undergruppene:
  + At alle undergruppene er representert i styremøtene. Send evt. vara
  + At undergruppene møter på årsmøtet
  + At undergruppene setter seg inn i, -og har kontroll på egen økonomi. Spørsmål kan rettes til Åsmund Lie, Meire
* Det er ønskelig at det blir gjennomført et møte i hovedlaget en gang i måneden. Dette for å sikre at innspill blir ivaretatt, lage planer og følge opp.
  + Utarbeide et årsjul/møteplan til undergruppene.
  + Utarbeide «bestillingslister» til undergruppene:
    - Hva trenger dere av hovedlaget?
      * Utstyr
      * Informasjon

Neste møte:

Torsdag 11. Februar 19:00 i klubbhuset/evt. digitalt. Det bes om at alle undergrupper stiller.

Tirdag 09. Mars 19:00 i klubbhuset. Gjennomgang av sakspapirer til årsmøtet.

Torsdag 18. mars 19:00 i klubbhuset. Årsmøte

**For Styret v/** Tone Nygård Engemoen